CELEX: 62016TA0571
Language: mt
Date: 2019-05-08 00:00:00
Title: Kawża T-571/16: Sentenza tal-Qorti Ġenerali tat-8 ta’ Mejju 2019 — PT vs BEI (“Servizz pubbliku — Persunal tal-BEI — Evalwazzjoni — Rapport ta’ evalwazzjoni tal-karriera — Proċedura ta’ evalwazzjoni 2014 — Proċedura prekontenzjuża — Ammissibbiltà — Dritt għal smigħ — Prinċipju ta’ preżunzjoni ta’ innoċenza — Responsabbiltà — Dannu morali”)

1.7.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 220/33
            
         
      Sentenza tal-Qorti Ġenerali tat-8 ta’ Mejju 2019 — PT vs BEI
      (Kawża T-571/16) (1)
      
      (“Servizz pubbliku - Persunal tal-BEI - Evalwazzjoni - Rapport ta’ evalwazzjoni tal-karriera - Proċedura ta’ evalwazzjoni 2014 - Proċedura prekontenzjuża - Ammissibbiltà - Dritt għal smigħ - Prinċipju ta’ preżunzjoni ta’ innoċenza - Responsabbiltà - Dannu morali”)
      (2019/C 220/42)
      Lingwa tal-kawża: l-Isvediż
      
         Partijiet
      
      
         Rikorrent: PT (rappreżentanti: E. Nordh, avukat)
      
         Konvenut: Il-Bank Ewropew tal-Investiment (rappreżentanti: inizjalment minn G. Nuvoli, E. Raimond, T. Gilliams u G. Faedo, sussegwentement minn G. Faedo u M. Loizou, aġenti, assistiti minn M. Johansson, B. Wägenbaur, avukati u J. Currall, barrister)
      
         Suġġett
      
      Talba abbażi tal-Artikolu 270 TFUE u tal-Artikolu 50a tal-Istatut tal-Qorti tal-Ġustizzja tal-Unjoni Ewropea u intiża, minn naħa, għall-annullament tad-deċiżjoni tal-BEI li tistabbilixxi b’mod definittiv ir-rapport ta’ evalwazzjoni tar-rikorrent għall-proċedura ta’ evalwazzjoni 2014, tar-rapport ta’ evalwazzjoni tar-rikorrent għall-proċedura ta’ evalwazzjoni 2014, tad-deċiżjonijiet tal-BEI, għall-2015, li dan ma jiġix promoss, li dan ma jingħatax bonus individwali u li s-salarju jiżdiedlu b’1.20 % u, min-naħa l-oħra, għall-kumpens tad-dannu li allegatament sofra r-rikorrent.
      
         Dispożittiv
      
      
                  1)
               
               
                  
                     Ir-rapport ta’ evalwazzjoni ta’ PT għall-proċedura ta’ evalwazzjoni 2014 huwa annullat.
                  
               
            
                  2)
               
               
                  
                     Il-Bank Ewropew tal-Investiment (BEI) huwa kkundannat iħallas lil PT, bħala danni morali, ammont ta’ EUR 2 000 flimkien mal-interessi moratorji, mid-data ta’ din is-sentenza, bir-rata fissa tal-Bank Ewropew tal-Investiment (BCE) għat-tranżazzjonijiet prinċipali ta’ rifinanzjament, miżjuda bi 3.5 punti perċentwali.
                  
               
            
                  3)
               
               
                  
                     Ir-rikors huwa miċħud għall-bqija.
                  
               
            
                  4)
               
               
                  
                     Il-BEI huwa kkundannat għall-ispejjeż.
                  
               
            
         (1)  ĠU C 111 tad-29.3.2016 (Kawża inizjalment irreġistrata quddiem it-Tribunal għas-Servizz Pubbliku tal-Unjoni Ewropea bin-numru F-145/15 u ttrasferita quddiem il-Qorti Ġenerali tal-Unjoni Ewropea fl-1.9.2016).